**NOTĂ DE INFORMARE PRIVIND PRELUCRAREA DATELOR CU CARACTER PERSONAL ÎN CADRUL PROCESELOR ELECTORALE**

Comuna Șinca, în calitate de Operator de date cu caracter personal, dorește ca toate persoanele fizice să fie informate despre faptul că datele cu caracter personal ale acestora sunt prelucrate în mod legal și transparent și că acestea au luat la cunoștință:

* Modul și tipul de date prelucrate;
* Scopurile și temeiurile legale ale prelucrării;
* Modul de exercitare a drepturilor în legătură cu prelucrarea.

În acest sens, în contextul activităților electorale vă aducem la cunoștință că prelucrarea de date cu caracter personal la nivelul Comunei Șinca se realizează:

*1. În temeiul îndeplinirii unor obligații legale pentru prelucrarea datelor cu caracter personal, prevăzute de legile electorale speciale privind alegerile.*

*2. Până cel mai târziu cu 10 zile înaintea datei alegerilor, dar nu mai târziu de 24 de ore de la solicitare, Primarul Comunei Șinca este obligat să pună la dispoziția partidelor politice, alianțelor politice, alianțelor electorale și organizațiilor cetățenilor aparținând minorităților naționale care participă la alegeri, la cererea și pe cheltuiala acestora, un extras din Registrul electoral, cuprinzând alegătorii din unitatea administrativ-teritorială, respectiv numele, prenumele, data nașterii și domiciliul, precum și secția de votare la care au fost arondați, pe suport electronic sau hârtie.*

Orice persoană vizată își poate exercita următoarele drepturi, așa cum sunt prevăzute de către Regulamentul General privind Protecția Datelor:

* Dreptul de acces;
* Dreptul de rectificare;
* Dreptul la ștergere;
* Dreptul la restricționarea prelucrării;
* Dreptul la portabilitate;
* Dreptul la opoziție a prelucrării;
* Dreptul de a nu face obiectul unei decizii bazate exclusiv pe prelucrarea automată, inclusiv crearea de profiluri.

Procedura prin care persoanele fizice își pot exercita aceste drepturi se poate vizualiza în secțiunea <http://comunasinca.ro/gdpr/>

În cazul în care considerați că drepturile Dumneavoastră în materie de protecție a datelor cu caracter personal sunt supuse unor riscuri ori că vi se aduce atingere în orice fel vieții private nu ezitați să luați legătura cu Responsabilul cu Protecția Datelor din cadrul Primăriei Comunei Șinca care poate fi contactat telefonic: **0268/245301** sau prin email: **dpo@comunasinca.ro**. Politica de prelucrare a datelor este disponibilă pe site-ul www.comunasinca.ro (în secțiunea GDPR).